Babelscape/SREDFM huggingface dataset:
Κυβέρνηση Δημητρίου Βούλγαρη 1874

Η Κυβέρνηση Δημητρίου Βούλγαρη 1874 (ή Υπουργείον Βούλγαρη) - (Φεβρουάριος 1874 - Απρίλιος 1875) ήταν η τελευταία κυβέρνηση του Υδραίου αγωνιστή της Επανάστασης του 1821, και σημαντικότατου πολιτικού ανδρός της μετα - Οθωνικής περιόδου. Ο Βούλγαρης που κυριάρχησε στην πολιτική σκηνή από την έξωση του Όθωνα και έπειτα, θα εγκαταλείψει την πολιτική οριστικά μετά τις αντι-κοινοβουλευτικές πρακτικές της κυβέρνησής του, και τις ταραχές που ξεσήκωσαν, τον χειμώνα του 1874 - 1875, τα λεγόμενα "Στηλιτικά."

Μετά την παραίτηση της «κυβέρνησης Δεληγιώργη» και με βάση τις αλλαγές στην δύναμη των παρατάξεων που είχαν συμβεί λόγω των εκλογών του ίδιου έτους, το κόμμα του Κουμουνδούρου είχε την μεγαλύτερη πλειοψηφία στην νέα βουλή. Παρόλα αυτά, όμως, ο βασιλιάς, επέλεξε να δώσει την εντολή σχηματισμού κυβέρνησης στον Δημήτριο Βούλγαρη, αν και αριθμούσε μόνο 12 υποστηρικτές - βουλευτές. Ο Βούλγαρης σχημάτισε μεν κυβέρνηση, αλλά μην έχοντας την πλειοψηφία αδυνατούσε στην ουσία να κυβερνήσει. Τους επόμενους μήνες, ο Υδραίος πολιτικός θα υποβάλλει δυο φορές την παραίτησή του, αλλά ο βασιλιάς δεν θα τις κάνει δεκτές. Ωστόσο, αποφασίζει την προκήρυξη νέων εκλογών για τον Ιούνιο του 1874, και η κυβέρνηση Βούλγαρη κατακτά την πολυπόθητη πλειοψηφία. 
Στους επόμενους μήνες όμως, αρχίζει η διαρροή των βουλευτών, έτσι που τον Νοέμβριο του 1875 και όταν έρχεται προς ψήφιση στη Βουλή ο προϋπολογισμός του επόμενου έτους, δεν υπάρχει ο απαιτούμενος από το Σύνταγμα αριθμός παρόντων βουλευτών για να ψηφιστεί ο νόμος. Ο "«βουλγαρικός»" πρόεδρος της Βουλής, Ιωάννης Ζάρκος, θα ξεκινήσει μια πρακτική που θα συνεχιστεί και τους επόμενους μήνες - να μετατρέπει τον αριθμό των παρόντων βουλευτών ερμηνεύοντας το άρθρο 56 του Συντάγματος του 1864 κατά το δοκούν, και ξεσηκώνοντας τον πολιτικό και νομικό κόσμο της χώρας με τις αντι- συνταγματικές πρακτικές του. Ο βασιλιάς υπό το βάρος της κατακραυγής (που πλέον αφορούσε και τον ίδιο, για τις επιλογές του) ζήτησε και πήρε την παραίτηση της κυβέρνησης.
Τζον Νοξ

thumb|170px|O Τζον Νοξ
Ο Τζον Νοξ ("John Knox", 1514 - 24 Νοεμβρίου 1572) ήταν Σκωτσέζος θεολόγος και συγγραφέας, ηγέτης της Προτεσταντικής Μεταρρύθμισης. Θεωρείται ο ιδρυτής του Πρεσβυτεριανισμού και της αντίστοιχης εκκλησίας στην Σκωτία.

Ο Νοξ ήταν γιος χωρικού. Σπούδασε στο Πανεπιστήμιο του Σεντ Άντριους, και το 1540 έγινε ιερέας. Από νωρίς επηρεάστηκε από τους μεταρρυθμιστές, και εντάχθηκε στο κίνημα που προσπαθούσε να μεταρρυθμίσει την Εκκλησία της Σκωτίας. Αργότερα μετακόμισε στην Γενεύη, όπου συνδέθηκε φιλικά με τον Ιωάννη Καλβίνο, από τον οποίο επηρεάστηκε στην τελική διαμόρφωση των θεολογικών του απόψεων. Όταν το 1559 επέστρεψε στην Σκωτία, ηγήθηκε της Μεταρρύθμισης ενώ ένα χρόνο αργότερα ο Καλβινικός Πρεσβυτεριανισμός ανακηρύχτηκε επίσημη εκκλησία του κράτους από το Σκωτικό Κοινοβούλιο. Ο Νοξ ήταν ένας από τους φλογερότερους αντίπαλους της Καθολικής βασίλισσας της Σκωτίας, Μαρίας Α'. Συνέχισε να κηρύττει μέχρι λίγο πριν πεθάνει.
Το Πρόσωπο της Αναλία

Το Πρόσωπο της Αναλία (Ισπανικά: "El Rostro de Analía") είναι μια ισπανικής γλώσσας τηλενουβέλα που παράγεται από τις Ηνωμένες Πολιτείες με βάση το τηλεοπτικό δίκτυο Telemundo Studios, του Μαϊάμι και του Μεξικού Argos Comunicación, παραγωγής του 2008. Πρωταγωνιστούν Ελισαμπέτ Γκουτιέρρες, Μαρτίν Κάρπαν, Γκαμπριέλ Πόρρας και Μαρίτσα Ροδρίγκες.
Ιβάν Γιοβάνοβιτς

Ο Ιβάν Γιοβάνοβιτς (Σέρβικα Κυριλλικά: Ивaн Joвaнoвић) είναι Σέρβος προπονητής και πρώην ποδοσφαιριστής. Από τις 14 Ιουνίου 2021 εργάζεται ως προπονητής στον Παναθηναϊκό.
Μπολόνια ΦΚ 1909

Η Μπολόνια ΦΚ 1909 (ιταλικά: "Bologna F.C. 1909") είναι ιταλικός ποδόσφαιρικός σύλλογος με έδρα την πόλη Μπολόνια. Ιδρύθηκε στις 3 Οκτωβρίου 1909 από τον Αυστριακό Εμίλιο Άρνστέιν. Ο σύλλογος είναι το παρωνύμιο "rossoblù" (κυανέρυθροι) λόγω της κόκκινης και μπλε ριγέ φανέλας που φοράει η ομάδα. Η Μπολόνια έχει ως έδρα το Στάδιο Ρενάτο Νταλάρα, 38.279 θέσεων. Επίσης, καταλαμβάνει την 53η θέση στην κατάταξη με τις καλύτερες ομάδες του εικοστού αιώνα, όγδοη μεταξύ των ιταλικών ομα΄δων, σύμφωνα με το IFFHS.
Ντίτριχ Μπονχέφερ

Ο Ντίτριχ Μπονχέφερ (γερμ.: "Dietrich Bonhoeffer", 4 Φεβρουαρίου 1906 - 9 Απριλίου 1945) ήταν Γερμανός Λουθηρανός ποιμένας και θεολόγος. 

Συμμετείχε στο Γερμανικό κίνημα αντίστασης κατά του Ναζισμού, και ήταν ιδρυτικό μέλος της Ομολογητικής Εκκλησίας, η οποία εκδήλωνε αντίθεση στο Ναζισμό. Η ανάμειξή του σε σχέδια μελών της γερμανικής Στρατιωτικής Υπηρεσίας Πληροφοριών, Abwehr, για τη δολοφονία του Αδόλφου Χίτλερ (βλ. «Μαύρο Παρεκκλήσι»), είχε ως αποτέλεσμα τη σύλληψή του, τον Απρίλιο του 1943, και μετέπειτα την εκτέλεσή του με απαγχονισμό τον Απρίλιο του 1945, λίγο πριν τη λήξη του πολέμου. Οι απόψεις του για το ρόλο του Χριστιανισμού στον κόσμο έχουν ασκήσει σημαντική επιρροή στην θεολογική σκέψη.

Η μνήμη του Ντίτριχ Μπονχέφερ, ως θεολόγου και μάρτυρα, τιμάται από τις Λουθηρανικές και τις Αγγλικανικές εκκλησίες στις 9 Απριλίου.
Ευάγγελος Μπασιάκος

Ο Βαγγέλης Μπασιάκος ("Ευάγγελος Μπασιάκος", 12 Φεβρουαρίου 1954 - 17 Φεβρουαρίου 2017) ήταν Έλληνας πολιτικός και δικηγόρος, ο οποίος διετέλεσε βουλευτής Βοιωτίας (1989-1993, 1996-2009 και 2012-2017), υπουργός Αγροτικής Ανάπτυξης και Τροφίμων (2004-2007), υφυπουργός Αγροτικής Ανάπτυξης και Τροφίμων (2004) και υφυπουργός Γεωργίας (1992-1993). Υπήρξε ο μακροβιότερος υπουργός Αγροτικής Ανάπτυξης και Τροφίμων μετά την μεταπολίτευση.
Ντάντε Μπάσκο

Ο Ντάντε Μπάσκο (, 29 Αυγούστου 1975) είναι Αμερικανός ηθοποιός.
Δημήτριος Καμπέρος

Ο Δημήτριος Καμπέρος (1883 - 1942) ήταν Έλληνας στρατιωτικός, από τους πρωτοπόρους της Πολεμικής Αεροπορίας στην Ελλάδα.

thumb|300px|right|O πιλότος της Ελληνικής αεροπορίας Δημήτριος Καμπέρος, 1912-1913
thumb|300px|right|Απογείωση του διπλάνου του Δημήτριου Kαμπέρου, 1912-1913
thumb|300px|right|To πρώτο αεροπλάνο της Ελλάδας, 1912-1913, Πολεμικό Μουσείο Αθηνών
thumb|300px|right|Ο Δημήτριος Καμπέρος στο αεροπλάνο του, φωτογραφία του 1912
Φεριάνα

Η Φεριάνα, γνωστή και με το λαογραφικό προσωνύμιο «"Ρόδο της Φεριάνας"», είναι πόλη της κεντρικής - δυτικής Τυνησίας και συγκεκριμένα του Κυβερνείου Αλ Κασράυν, από την πρωτεύουσα του οποίου Αλ Κασράυν, ή Κασερίν, απέχει 35 χλμ.. Από δε την Γκάφσα απέχει περίπου 75 χλμ., ενώ από την πρωτεύουσα Τύνιδα περί τα 340 χλμ.
Πρόκειται για παλαιά ιστορική πόλη συνοριακή των Βερβέρων. Είναι κτισμένη σε υψόμετρο 750 περίπου μέτρα κοντά στα Αλγερινά σύνορα. Έχει κλίμα ξηρό και άνυδρο. Κατά την απογραφή του 2004 ο πληθυσμός της αριθμούσε 24.198 κατοίκους, καλούμενοι Φεριανιανοί.

Στις 23 Ιουνίου του 1930 δοκιμάστηκε από σεισμό έντασης ΙΙΙ της κλίμακας Μερκάλι, καθώς και στις 15 Φεβρουαρίου του 1978 με ισχυρότερο σεισμό έντασης μέχρι V της ιδίας κλίμακας.

Βόρεια της πόλης αυτής βρίσκονται τα ερείπια της αρχαίας ρωμαϊκής πόλης Τελεπτής.
Κοιλάδα των Τεμπών

Τα Τέμπη ή Κοιλάδα των Τεμπών είναι μια κοιλάδα της Ελλάδας που σχηματίζεται ανάμεσα στον Όλυμπο και την Όσσα. Η κοιλάδα έχει μήκος 10 χιλιόμετρα, ενώ στο στενότερο σημείο της σχηματίζεται φαράγγι με πλάτος 25 μέτρα και βάθος περίπου 500 μέτρα. Στο εσωτερικό της ρέει ο ποταμός Πηνειός, ο οποίος στη συνέχεια εκβάλλει στο Αιγαίο. Τα Τέμπη αποτελούν το κύριο πέρασμα από τη Μακεδονία στη Θεσσαλία και γι’ αυτό τον λόγο η περιοχή είχε μεγάλη σημασία από την αρχαιότητα.
Γκρέι ΝτεΛάιλ

Η Γκρέι ΝτεΛάιλ ("Grey DeLisle", 24 Αυγούστου 1973) είναι Αμερικανίδα τραγουδίστρια και ηθοποιός φωνής. Γεννήθηκε στο Φορτ Ορντ της Καλιφόρνια.
Εκάλη Σώκου

Η Εκάλη Σώκου, πραγματικό όνομα Εκάλη Μπουκογιάννη (Αγρίνιο 20 Ιανουαρίου 1927 - Αθήνα 5 Σεπτεμβρίου 2014) ήταν Ελληνίδα ηθοποιός. Επέλεξε ως "θεατρικό" όνομα το πατρικό επώνυμο της μητέρας της (Σώκου), καθώς το έβρισκε πιο εύηχο και καλλιτεχνικό από το "Μπουκογιάννη".

Μετά από μία και μοναδική μικρή συμμετοχή σε κινηματογραφική ταινία στην αρχή της σταδιοδρομίας της, δραστηριοποιήθηκε κατόπιν αποκλειστικά στο χώρο του Θεάτρου Τέχνης του Καρόλου Κουν, από τα μέσα της δεκαετίας του '50 ώς και τα τέλη της δεκαετίας του '70.
Ευαγγελική Εκκλησία στη Γερμανία

Η Ευαγγελική Εκκλησία στη Γερμανία είναι μια ομοσπονδία 22 Λουθηρανικών, Μεταρρυθμισμένων και ενωμένων Προτεσταντικών, περιφερειακών εκκλησιών της Γερμανίας. Η Ευαγγελική Εκκλησία στη Γερμανία δεν είναι μια ενιαία εκκλησία, ωστόσο, οι εκκλησίες-μέλη έχουν πλήρη κοινωνία μεταξύ τους. Έχει 24,5 εκατομμύρια μέλη που αποτελούν το 30,3% του Γερμανικού πληθυσμού.
Κοινότητα Καρυάς

Η Κοινότητα Καρυάς λειτούργησε ως κοινότητα από το 1999 έως το 2010 σύμφωνα με το Σχέδιο Καποδίστριας με έδρα την Καρυά.

Ήταν κοινότητα του νομού Λάρισας, βρισκόταν στα βορειοανατολικά του νομού, στα σύνορα με τον νομό Πιερίας και ο πληθυσμός της σύμφωνα με την απογραφή του 2001 ήταν 1.086 κάτοικοι.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο Δήμο Ελασσόνας της Περιφέρειας Θεσσαλίας.

Η κοινότητα αποτελείτο από 1 κοινοτικό διαμέρισμα, στο οποίο ανήκαν τρεις οικισμοί. 

Οι οικισμοί που αποτελούσαν την κοινότητα ήταν:
: Κ.δ. Καρυάς -- η Καρυά [ 833 ]
: Κ.δ. Κρυόβρυσης -- η Κρυόβρυση [ 82 ]
: Κ.δ. Συκαμινέας -- η Συκαμινέα [ 171 ]
Μικρή Κατήχηση του Λούθηρου

thumb|160px|right|Η Μικρή Κατήχηση του Λούθηρου (έκδοση του 1991)
Η Μικρή Κατήχηση του Λούθηρου (γερμ.: "Der Kleine Katechismus") γράφτηκε από το Μαρτίνο Λούθηρο, και δημοσιεύθηκε το 1529 για την κατήχηση των παιδιών. Η Μικρή Κατήχηση εξετάζει τις Δέκα Εντολές, το Σύμβολο των Αποστόλων, την Κυριακή προσευχή, το μυστήριο του Αγίου Βαπτίσματος, το μυστήριο της Εξομολόγησης, και το μυστήριο της Θείας Ευχαριστίας. Περιλαμβάνεται στο Βιβλίο της Ομόνοιας, το οποίο αποτελεί σε γενικές γραμμές την ομολογία πίστεως των Λουθηρανών.

Η Μικρή Κατήχηση χρησιμοποιείται ευρέως σήμερα στις Λουθηρανικές εκκλησίες ως μέρος της κατήχησης της νεολαίας, και της προετοιμασίας για το Χρίσμα.
Ντι Μπράντλεϊ Μπάκερ

Ο Ντι Μπράντλεϊ Μπάκερ ("Dee Bradley Baker", 28 Αυγούστου 1962) είναι Αμερικανός ηθοποιός. Γεννήθηκε στην Ιντιάνα.
Καθεδρικός Ναός της Κρακοβίας

Ο Καθεδρικός Ναός της Κρακοβίας (πολων. "Bazylika archikatedralna św. Stanisława i św. Wacława w Krakowie") είναι αφιερωμένος στους Αγίους Στάνισλας και Βένσεσλας και βρίσκεται στο Λόφο του Κάστρου Βάβελ (Wawel), πάνω από τον ποταμό Βιστούλα, που αποτελούσε επί αιώνες έδρα των βασιλέων της Πολωνίας, όταν η Κρακοβία για περισσότερα από 500 χρόνια και μέχρι το 1596 ήταν πρωτεύουσα του βασιλείου της Πολωνίας. Ο τάφος του Αγίου Στάνισλας βρίσκεται μέσα στο κεντρικό κλίτος του ναού.

Το 1978, η UNESCO περιέλαβε την Παλαιά Πόλη της Κρακοβίας, μαζί με το ιστορικό Κάστρο του Βάβελ και το γοτθικό καθεδρικό ναό του 14ου αιώνα, στον Κατάλογο των Μνημείων Παγκόσμιας Κληρονομιάς.
Telemundo

Η Telemundo είναι αμερικάνικο τηλεοπτικό δίκτυο, ιδιοκτησία της NBC Universal, που εκπέμπει στην ισπανική γλώσσα. Αποτελεί, παγκοσμίως, το δεύτερο μεγαλύτερο ισπανικό τηλεοπτικό δίκτυο, ως προς το περιεχόμενο παραγωγής, αλλά και το δεύτερο μεγαλύτερο ισπανόφωνο τηλεοπτικό δίκτυο στις Η.Π.Α, μετά την Univision.

Συνιστά το μοναδικό ισπανόγλωσσο δίκτυο που παράγει τις περισσότερες από τις τηλενουβέλες του. Σε αντίθεση με την Univision, που δίνει μονάχα την δυνατότητα ισπανικής γλώσσας στα προγράμματά της, πολλά από τα προγράμματα της Τελεμούντο μεταδίδονται στα ισπανικά και στα αγγλικά.

Η Τελεμούντο ιδρύθηκε αρχικά στο Σαν Χουάν του Πουέρτο Ρίκο από τον Άνχελ Ράμος (ισπανικά: Ángel Ramos), ο οποίος αποφάσισε να προσφέρει στο νησί την καλύτερη δυνατή ποιότητα Τύπου, ραδιοφώνου και τηλεόρασης. Ως οραματιστής και υπάλληλος, αφού δεσμεύτηκε να πληροφορεί και να ενημερώνει την κοινότητα, ο Α. Ράμος ξεκίνησε να χτίζει ένα σταθμό τηλεόρασης.

Ο Δον Μπρόουν (Don Browne) είναι ο πρόεδρός της εταιρείας, η οποία απασχολεί 1.800 υπαλλήλους.
Αντρέ Σολιούζο

Ο Αντρέ Σολιούζο (αγγ. André José Sogliuzzo) γεννήθηκε στις 10 Αυγούστου 1966, στη Νέα Υόρκη, και είναι Αμερικανό-Ιταλός ηθοποιός.
Μάκο Ιβαμάτσου

Ο Μάκο Ιβαμάτσου (, αγγ.: Mako Iwamatsu, 10 Δεκεμβρίου 1933 - 21 Ιουλίου 2006), απλούστερα Μάκο, ήταν Αμερικανοϊάπωνας ηθοποιός.
Ελένη Λαδιά

Η Ελένη Λαδιά είναι Ελληνίδα πεζογράφος. Γεννήθηκε στην Αθήνα το 1945.
Κοινότητα Βερδικούσσας

Η Κοινότητα Βερδικούσσας ήταν κοινότητα του νομού Λάρισας και βρισκόταν στα βορειοδυτικά του νομού, στα σύνορα με τον νομό Γρεβενών. Ο πληθυσμός της σύμφωνα με την απογραφή του 2001 ήταν 2.236 κάτοικοι. 

Συστάθηκε το 1919 και παρέμεινε αμετάβλητη με την εφαρμογή του σχεδίου Καποδίστριας το 1999. Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο Δήμο Ελασσόνας της Περιφέρειας Θεσσαλίας.

Η κοινότητα αποτελείτο από 1 κοινοτικό διαμέρισμα, στο οποίο ανήκαν οι εξης 6 οικισμοί.

::* τη Βερδικούσσα [ 1.711 ] 
::* τα Αμπέλια [ 241 ] 
::* τον Βάρκο [ 90 ] 
::* την Κουτσούφλιανη [ 55 ] 
::* τα Παλιάμπελα [ 90 ] 
::* τα Παλιάσκια [ 49 ]
Φερνάνα

Η Φερνάνα είναι μεσόγεια κωμόπολη της βόρειο-βορειοδυτικής Τυνησίας. Υπάγεται στο Κυβερνείο της Τζουντούμπα. Κατά την απογραφή του 2004 ο πληθυσμός της ήταν 2.395 κάτοικοι.

Το όνομά της προέρχεται από ειδική ποικιλία δρυός (βελανιδιάς) που καλείται «φερνάν» και φύεται στη περιοχή, από τον κορμό της οποίας εξάγεται φελλός.
Volkswagen Routan

To Volkswagen Routan ήταν ένα μεγάλο 7-θέσιο van (βαν) αυτοκίνητο της γερμανικής αυτοκινητοβιομηχανίας Volkswagen. Κατασκευαζόταν από την αμερικανική αυτοκινητοβιομηχανία Chrysler σε βάση του μοντέλου Chrysler Town & Country (στην Ευρώπη είχε διατεθεί τότε ως Lancia Voyager) στο Windsor του Καναδά, από το 2008 έως το 2012, ενώ μέσα στο 2013 παρήχθησαν επιπλέον 2.500 αντίτυπα για εταιρικές πωλήσεις.
Αλ Κασράυν

Η Αλ Κασράυν, ή Κασερίνη, είναι πόλη της κεντρικής δυτικής Τυνησίας. Είναι κτισμένη στους πρόποδες του όρους Τζιμπέλ Σαμπί, του υψηλότερου βουνού της χώρας (υψόμετρο 1544 μ.) πέριξ του οποίου υφίσταται το ομώνυμο εθνικό πάρκο όπου προσφέρεται για κυνήγι (πέρδικας, λαγού, κ.λπ. Η Κασερίνη είναι η πρωτεύουσα του ομώνυμου Κυβερνείου Αλ Κασράυν

Κατά την απογραφή του 2004 ο πληθυσμός της αριθμούσε 76.243 κατοίκους, καλούμενοι Κασραϋνοί ή Κασερινοί.
Αλ Καφ

Η Αλ Καφ είναι σχεδόν παραμεθόριος ορεινή πόλη της βορειοδυτικής Τυνησίας. Είναι κτισμένη στους πρόποδες του όρους Τζιμπέλ Ντυρ, σε υψόμετρο 780 μ., 40 χλμ. ανατολικά των αλγερινο-τυνησιακών συνόρων. Από δε την Τύνιδα απέχει 175 χλμ. νοτιοδυτικά.
Είναι η πρωτεύουσα του ομώνυμου Κυβερνείου Αλ Καφ. Κατά την απογραφή του 2004 ο πληθυσμός της αριθμούσε 45.191 κατοίκους, καλούμενοι Κάφοι.
Βαρθολομαίος φον Έσσλιν

300px|right|thumb|Η έδρα της εταιρίας Rad und Hößlin στο Άουγκσμπουργκ
Ο Βαρθολομαίος φον Έσσλιν (γερμ. Bartholomäus von Hößlin), 1659-1704, ήταν ανώτερο μέλος του αυτοκρατορικού συμβουλίου της Αγίας Ρωμαϊκής Αυτοκρατορίας και χρυσοτέχνης του παλατιού.
Στάνλεϋ

Το Στάνλεϋ (στα αγγλικά Stanley ή και Port Stanley) είναι η πρωτεύουσα και μόνη ουσιαστικά πόλη των Νήσων Φώκλαντ. Βρίσκεται στην νήσο Ανατολικό Φώκλαντ και ο πληθυσμός της πόλης είναι 2.115 κάτοικοι, σύμφωνα με καταμέτρηση του 2006.
Αλ-Μαχντίγια

H Αλ-Μαχντίγια ("πόλη του μαχντί"), είναι παράλια ιστορική πόλη της Τυνησίας. Είναι η πρωτεύουσα του ομώνυμου Κυβερνείου Αλ-Μαχντίγια. Βρίσκεται παρά το άκρο της κεντρικής ανατολικής χερσονήσου, βόρεια της πόλης Σφαξ.

Η Αλ-Μαχντίγια αποτελεί σήμερα σημαντικό βιομηχανικό κέντρο της χώρας ειδικότερα στη μεταποίηση αγαθών. Κατά την απογραφή του 2004 ο πληθυσμός της αριθμούσε 45.977 κατοίκους.

Η Αλ-Μαχντίγια ήταν πρωτεύουσα του Χαλιφάτου των Φατιμιδών την περίοδο 909-969.
Κωνσταντίνος Ζάχος

Ο Κωνσταντίνος Ζάχος ήταν δικηγόρος από το Βόλο, με καταγωγή από τη Σιάτιστα.
Αρυάνα

μικρογραφία|δεξιά|240px|Κεντρικός δρόμος της Αρυάνα
Η Αρυάνα είναι μια παραλιακή πόλη της Τυνησίας. Βρίσκεται στη βόρεια ακτή και είναι η πρωτεύουσα του ομώνυμου Κυβερνείου Αρυάνας. Κατά τη απογραφή του 2004 ο πληθυσμός της αριθμούσε 97.617 κατοίκους.

Η Αρυάνα βρίσκεται πολύ κοντά στα ερείπια της αρχαίας Καρχηδόνας.
Ικτίνος

Ο Ικτίνος ήταν ένας από τους δύο αρχιτέκτονες του Παρθενώνα. Έζησε τον 5ο αιώνα π.Χ. στην Αθήνα, κατά την διάρκεια του «χρυσού αιώνα του Περικλή». Όπως αναφέρει ο Πλούταρχος στον βίο του Περικλή συνεργάστηκε μαζί με τον Καλλικράτη για την κατασκευή του σπουδαιότερου αρχαιοελληνικού ναού, του Παρθενώνα. Ο Παυσανίας αποδίδει επίσης στον Ικτίνο την κατασκευή του ναού του Επικούρειου Απόλλωνα στις Βάσσες της Πελοποννήσου. Πηγές επίσης του αποδίδουν την κατασκευή του Τελεστηρίου της Ελευσίνας, μιας μεγάλης αίθουσας στην οποία πραγματοποιούνταν τα Ελευσίνια Μυστήρια. 

Ο καλλιτέχνης Ζαν Ωγκύστ Ντομινίκ Ενγκρ ζωγράφισε μια σκηνή στην οποία ο Ικτίνος βρίσκεται μαζί με τον λυρικό ποιητή Πίνδαρο. Το έργο είναι γνωστό ως "Ικτίνος και Πίνδαρος" και εκτίθεται στην Εθνική Πινακοθήκη του Λονδίνου.
Καλλικράτης

Ο Καλλικράτης ήταν ένας από τους δύο αρχιτέκτονες του Παρθενώνα. Έζησε τον 5ο αιώνα π.Χ. στην Αθήνα, κατά την διάρκεια του «χρυσού αιώνα του Περικλή». Όπως αναφέρει ο Πλούταρχος στον βίο του Περικλή συνεργάστηκε μαζί με τον Ικτίνο για την κατασκευή του σπουδαιότερου αρχαιοελληνικού ναού. Στον Πλούταρχο επίσης καθώς και σε μία επιγραφή αναφέρεται πως εργάστηκε μεταξύ των ετών 460 και 450 π.Χ. στην ανέγερση των Μακρών Τειχών της Αθήνας. Σε μία επιγραφή στην Ακρόπολη του αποδίδεται επίσης και ο μικρός ναός της Αθηνάς-Νίκης που βρισκόταν δεξιά των Προπυλαίων της Ακρόπολης. 

Το όνομα του Καλλικράτη δόθηκε στο Νόμο 3852/2010 «περί Διοικητικής Αναδιοργάνωσης της Ελλάδας» που ψήφισε η Ελληνική Βουλή το 2010, γνωστότερος με την επωνυμία «Πρόγραμμα Καλλικράτης».
Ρας Τζεμπέλ

Η Ρας Τζεμπέλ, ή Ρας Ελ Τζεμπέλ, είναι σχεδόν παράλια πόλη της Β-ΒΑ. Τυνησίας. Διοικητικά υπάγεται στο Κυβερνείο της Μπιζέρτα από την πρωτεύουσα του οποίου Μπιζέρτα απέχει 36 χλμ. Κατά την απογραφή του 2004 ο πληθυσμός της αριθμούσε 25.553 κατοίκους.

Το όνομά της οφείλεται από την ομώνυμη κορυφή της τελευταίας απόληξης της οροσειράς Άτλας. Έχει πολύ ανεπτυγμένη γεωργία (δεντροκαλλιέργειες, κηπουρική κ.λπ) με εξαιρετικά ανεπτυγμένο δίκτυο άρδευσης καθώς και κτηνοτροφία. Ιδιαίτερη ανάπτυξη παρουσιάζει η κλωστοϋφαντουργία. Ένα σημαντικό εργοστάσιο της αλυσίδας Λη Βάις είναι εγκατεστημένο στη περιοχή στο οποίο απασχολείται ένα μεγάλο μέρος του ντόπιου εργατικού δυναμικού.
Ραφ Ραφ

μικρογραφία|δεξιά|240px|Η πόλη Ραφ Ραφ

Η Ραφ Ραφ, ή "Ραφ-Ραφ", ή "Ραφράφ" είναι παράλια τουριστική πόλη της Τυνησίας. Βρίσκεται στη Β-ΒΑ. περιοχή της χώρας και είναι κτισμένη αμφιθεατρικά επί της βόρειας πλευράς χερσονήσου που καταλήγει στο ακρωτήριο Φαρίνα.

Διοικητικά υπάγεται στο Κυβερνείο της Μπιζέρτα από του οποίου την πρωτεύουσα Μπιζέρτα απέχει 47 χλμ.. Στην απογραφή του 2004 ο πληθυσμός της αριθμούσε 9.839 κατοίκους. Η πόλη είναι περισσότερο γνωστή στη χώρα για την αμπελουργία της και ειδικότερα στη ποικιλία του μοσχοστάφυλου, αλλά και για τις ωραίες παραδοσιακές φορεσιές.
μικρογραφία|αριστερά|200px|Η βραχονησίδα Πιλάου
Seikima-II

Οι Seikima-II (ιαπωνικά: 聖飢魔II, Χέπμπορν: Seikimatsu) είναι ιαπωνικό heavy metal συγκρότημα. Ιδρύθηκαν το 1982, από τον κιθαρίστα Damian Hamada (Ντάμιαν Χάμαντα).

Ως μπάντα, έχουν τον ρόλο δαιμόνων από την κόλαση, όπου ξεκίνησαν επίσημα την αποστολή τους το 1985, κυκλοφορώντας το πρώτο τους EP "Akuma Ga Kitarite Heavy Metal" μέσω της δισκογραφικής εταιρίας Fitzbeat, τότε παρακλάδι της Ιαπωνικής Sony BMG. Μάλιστα για να δηλώσουν ακόμα πιο έντονα την "δαιμονική" τους ταυτότητα, οι Seikima-II χρησιμοποιούν make-up επιρεασμένο από Ιαπωνικό θέατρο Καμπούκι.

Σύμφωνα με τη μυθολογία μπάντας, η αποστολή των Seikima-II είναι να μετατρέψουν όσο το δυνατόν περισσότερους ανθρώπους σε πιστούς του Σατανά μέσω της heavy metal μουσικής τους. Παρ'όλα αυτά, στην πραγματικότητα η μπάντα ουδεμία σχέση έχει με τον σατανισμό ως θρησκεία, μιας και ουσιαστικά οι Seikima-II ποτέ δεν παρουσιάζονταν ως "κακοί" ή "αιμοσταγείς" δαίμονες, αλλά ως εύθυμοι και ευχάριστοι χαρακτήρες, όπου μάλιστα πολύ συχνά στις συναυλίες τους (γνωστές και ως Black Masses), χρησιμοποιούσαν στοιχεία stand-up comedy και εκτελούσαν διάφορα μικρά σκέτς, ως μέρος της διασκέδασης των παρευρισκομένων.

Το 2009 κυκλοφόρησαν στο iTunes Store το άλμπουμ "Akuma Nativity", όπου περιέχει παλαιότερα τραγούδια τους επανηχογραφημένα στα Αγγλικά, στα πλαίσια της προσπάθειάς τους να προβληθεί η μουσική τους στο εξωτερικό. Για πρώτη φορά μετά από 17 χρόνια, οι Seikima-II έκαναν 3 εμφανίσεις εκτός Ιαπωνίας το 2010, στο A-Kon 21 στο Ντάλας του Τέξας, στο Japan Expo στο Παρίσι, και στο Viva Korea Rock Festival στη Σεούλ.
Σαιντ Τζονς

Η Σαιντ Τζονς είναι η πρωτεύουσα και μεγαλύτερη πόλη της Αντίγκουα και Μπαρμπούντα, μιας χώρας που βρίσκεται στην Καραϊβική Θάλασσα. Με πληθυσμό 24.226 (2000), η Σαιντ Τζονς είναι το εμπορικό κέντρο της χώρας και το λιμάνι του νησιού της Αντίγκουα. Είναι η πρωτεύουσα του Αγίου Ιωάννη
Κέλυφος Perl

Το Κέλυφος Perl (Perl Shell, psh) είναι ένα περιβάλλον γραμμής εντολών που μπορεί να χρησιμοποιηθεί σαν το βασικό κέλυφος του χρήστη μετά την είσοδό του στο σύστημα σε Unix-οειδή λειτουργικά συστήματα.

Επειδή είναι γραμμένο σε Perl, το psh μπορεί να χρησιμοποιηθεί και στα Microsoft Windows (με ή χωρίς Cygwin ή Interix) και σε άλλα λειτουργικά συστήματα. Υπάρχουν διαθέσιμα πακέτα για διανομές Linux όπως το Gentoo και το Ubuntu, αν και στα πιο πολλά συστήματα μπορεί απλά να εγκατασταθεί από το CPAN με την εξής απλή εντολή:
perl -MCPAN -e 'install Psh'
Γιώργος Βακουφτσής

Ο Γιώργος Βακουφτσής (Καλαμπάκα, 30 Ιανουαρίου 1980) είναι Έλληνας ποδοσφαιριστής που αγωνίζεται στη θέση του κεντρικού επιθετικού και ανήκει στην ΠΑΕΕΚ. Γεννήθηκε στις 30 Ιανουαρίου του 1980 στην Καλαμπάκα του νομού Τρικάλων και έχει ύψος 192 εκατοστά.
Ντεβ Πάτελ

Ο Ντεβ Πάτελ (αγγλικά: "Dev Patel", 23 Απριλίου 1990) είναι Άγγλος ηθοποιός. Έκανε την πρώτη του εμφάνιση στον κινηματογράφο στις δυο πρώτες σεζόν της βρετανικής τηλεοπτικής εφηβικής δραματικής σειράς "Skins" (2007-2008), λαμβάνοντας τον ρόλο χωρίς να έχει εμπειρία στην υποκριτική. Η αναγνωρισιμότητα ήρθε το 2008 με τον πρωταγωνιστικό ρόλο του Τζαμάλ Μαλίκ στην δραματική ταινία του Danny Boyle "Slumdog Millionaire", για την οποία ήταν υποψήφιος για βραβείο BAFTA Καλύτερου Ηθοποιού.

Ο Πάτελ πρωταγωνίστησε στην εμπορικά επιτυχημένη ρομαντική κωμωδία "The Best Exotic Marigold Hotel" (2012) και στην συνέχειά της το 2015, στην ταινία επιστημονικής φαντασίας "Chappie" (2015) και στην δραματική σειρά του HBO "The Newsroom" (2012-2014). Το 2015, ο Πάτελ πρωταγωνίστησε στην ταινία "The Man Who Knew Infinity" και την επόμενη χρονιά στην ταινία "Lion" (2016), για την οποία κέρδισε το βραβείο BAFTA Β' Ανδρικού Ρόλου και ήταν υποψήφιος για Όσκαρ Β' Ανδρικού Ρόλου.
Τζάκσον Ράθμπον

Ο Μόνροε Τζάκσον Ράθμπον Ε΄, απλούστερα Τζάκσον Ράθμπον (αγγλικά: "Monroe Jackson Rathbone V", 14 Δεκεμβρίου 1984) είναι Αμερικανός ηθοποιός και τραγουδιστής.
Κυβέρνηση Αλέξανδρου Κουμουνδούρου 1875

Η Κυβέρνηση Αλέξανδρου Κουμουνδούρου 1875 ή Υπουργείον Κουμουνδούρου (Οκτώβριος 1875 – Νοέμβριος 1876) είναι η πρώτη ελληνική κυβέρνηση μετά τη διακήρυξη από τον βασιλιά Γεώργιο, της «Αρχής της δεδηλωμένης».
Η νέα βουλή, υπό την ηγεσία της κυβέρνησης Κουμουνδούρου, εκτός από την παραπομπή σε δίκη των υπουργών της κυβέρνησης Βούλγαρη Βασίλειου Νικολόπουλου και Ιωάννη Βαλασόπουλου,με την κατηγορία της σιμωνίας, ψήφισε στις 16 Δεκεμβρίου 1875 και παρέπεμψε σύσσωμη την «κυβέρνηση Βούλγαρη», σε ειδικό δικαστήριο με τις κατηγορίες «περί αντιποίησις αρχής» και «πλαστογραφίας». Στις 22 Δεκεμβρίου ψηφίζει και πάλι και παραπέμπει την «κυβέρνηση Βούλγαρη» (εξαιρουμένου του Ν. Παπαμιχαλόπουλου) σε ειδικό δικαστήριο για επεμβάσεις στα εκλογικά αποτελέσματα των εκλογών του 1874.
Στις 19 Απριλίου 1876 άρχισε η πρώτη δίκη της «κυβέρνησης Βούλγαρη», η οποία μετά από πολλές αναβολές τελείωσε στις 
9 Νοεμβρίου του 1876. Η απόφαση του δικαστηρίου ήταν αθωωτική τόσο για τον Βούλγαρη όσο και για τα υπόλοιπα μέλη της κυβέρνησης, για όλες τις κατηγορίες. 

Τον Νοέμβριο του 1876, όταν η Βουλή καταψήφισε νομοσχέδιο της κυβέρνησης για εθνικό δάνειο ύψους 10.000.000, ο Κουμουνδούρος λαμβάνοντας το αποτέλεσμα ως απώλεια της εμπιστοσύνης του σώματος, παραιτήθηκε.
Κλιφ Κέρτις

Ο Κλιφ Κέρτις ("Clifford Vivian Devon "Cliff" Curtis", 27 Ιουλίου 1968) είναι Νεοζηλανδός ηθοποιός. Έχει συμμετοχή σε σημαντικές ταινίες όπως στις «The Piano», «Whale Rider», και «Blow», ενώ έχει εμφανιστεί και στην πετυχημένη σειρά του NBC, «Τραύμα»
Τζέρεμι Καμπ

Ο Τζέρεμι Καμπ (αγγλ.: "Jeremy Camp", γενν.: 12 Ιανουαρίου 1978) είναι μουσικός και τραγουδιστής σύγχρονης Χριστιανικής μουσικής, από την Ιντιάνα των Ηνωμένων Πολιτειών.

Ο Καμπ έχει κυκλοφορήσει οκτώ άλμπουμ, δύο απ' τα οποία είναι ζωντανές ηχογραφήσεις, και τα οποία περιλαμβάνουν 17 νούμερο ένα επιτυχίες .Η μουσική του είναι ένα μείγμα από μπαλάντες και ροκ. Επίσης, έχει σπουδάσει θεολογία και είναι εκκλησιαστικός λειτουργός. Το 2009, ο Έλληνας ράπερ Jamster, κυκλοφόρησε ένα ρεμίξ του τραγουδιού του, "Stay".
2-προπεν-1-όλη

Η 2-προπεν-1-όλη ή αλλυλική αλκοόλη είναι ονομασία της απλούστερης σταθερής αλκενόλης, δηλαδή ακόρεστης άκυκλης μονοσθενής αλκοόλης με ένα διπλό δεσμό. Ειδικότερα, αποτελεί και την απλούστερη και πιο αντιπροσωπευτική αλκοόλη της ομάδας των αλλυλικών αλκοολών, δηλαδή των αλκοολών που έχουν το υδροξύλιό τους σε άτομο άνθρακα που βρίσκεται αμέσως δίπλα (και όχι πάνω) από έναn (τουλάχιστον) διπλό δεαμό. Συνήθως αντιπροσωπεύεται από τους τύπους CH2=CHCH2OH και ViCH2OH. Με βάση το χημικό της τύπο, C3H6O έχει τα ακόλουθα οκτώ (8) ισομερή:
# 1-προπεν-1-όλη (ελάσσων ταυτομερές της προπανάλης) με σύντομο συντακτικό τύπο CH3CH=CHOH.
# 2-προπενόλη (ελάσσων ταυτομερές της προπανόνης) με σύντομο συντακτικό τύπο CH3C(OH)=CH2.
# Βινυλμεθυλαιθέρας ή μεθοξυαιθένιο με σύντομο συντακτικό τύπο CH3OCH=CH2.
# Κυκλοπροπανόλη με σύντομο συντακτικό τύπο 30 px.
# Προπανάλη (κύριο ταυτομερές) της 1-προπεν-1-όλης με σύντομο συντακτικό τύπο CH3CH2CHO.
# Προπανόνη (κύριο ταυτομερές) της 2-προπενόλης με σύντομο συντακτικό τύπο CH3COCH3.
# Οξετάνιο με σύντομο συντακτικό τύπο 50 px.
# Μεθυλοξιράνιο με σύντομο συντακτικό τύπο 80 px

Είναι ένα υδατοδιαλυτό, άχρωμο υγρό (στις συνηθιαμένες συνθήκες) αλλά είναι περισσότερο τοξική από τις άλλες τυπικές (σχετικά) μικρομοριακές αλκοόλες. Χρησιμοποιήθηκε ως πρώτη ύλη για την 1,2,3-προπανοτριόλη, αλλά επίσης και για πολλές άλλες ενώσεις.
3. Λίγκα

Η 3. Λίγκα (γερμανικά: "3. Liga") είναι η τρίτη σε ιεραρχία επαγγελματική κατηγορία του γερμανικού ποδοσφαίρου. Συστάθηκε το 2008, γεγονός που την καθιστά την πιο νεότευκτη γερμανική ποδοσφαιρική κατηγορία. Το 2008 και το 2009 συμμετείχαν σ' αυτήν 18 ομάδες, ενώ από το 2010 συμμετέχουν 20.
Δασικές πυρκαγιές στην Ρωσία το 2010

Οι Δασικές πυρκαγιές στην Ρωσία το 2010 είναι μια σειρά εκατοντάδων πυρκαγιών που ξέσπασαν σε όλη την Ρωσία, κυρίως στα δυτικά, από τα τέλη Ιουλίου 2010 έως σήμερα. Αυτό οφείλεται στην καταγραφή υψηλών θερμοκρασιών (σύμφωνα με τους ειδικούς πρόκειται για το πιο καυτό καλοκαίρι στη ρωσική ιστορία.) και στην ξηρασία της περιοχής. Ο Ρώσος Πρόεδρος Ντμίτρι Μεντβέντεφ δήλωσε σε κατάσταση έκτακτης ανάγκης επτά περιφέρειες για τις πυρκαγιές, ενώ άλλες 28 περιοχές ήταν υπό κατάσταση έκτακτης ανάγκης, λόγω των ανεπαρκών εσοδειών που προκλήθηκαν από τις ρωσικές ξηρασίες.
Ιβάν Τρισκόφσκι

Ο Ιβάν Τρισκόφσκι (Σλαβομακεδονικά:Иван Тричковски) είναι Βορειομακεδόνας ποδοσφαιριστής και αγωνίζεται στην ΑΕΚ Λάρνακας.
Πανουργιάς Πανουργιάς

Ο Πανουργιάς Πανουργιάς (1917 - 2008) ήταν Έλληνας στρατιωτικός και πολιτικός.
Πανελλήνια ιδέα

thumb|200px|Τα ελληνικά κράτη στον ελλαδικό χώρο.
Η Πανελλήνια ιδέα ήταν μια νέα πολιτική έκφραση που διατυπώθηκε για πρώτη φορά στα τέλη 5ου αιώνα π.Χ. από το σοφιστή Γοργία, σε λόγο του στον ιερό χώρο της Ολυμπίας. Ήταν το ιδεολογικό μόρφωμα που βασίστηκε στη σταδιακή εγκατάλειψη της πίστης στην ανεξάρτητη πόλη-κράτος και στον οραματισμό μιας ισχυρής κεντρικής εξουσίας που θα κατόρθωνε να ενώσει τους διχασμένους Έλληνες κατά των βαρβάρων και να τερματίσει την υποταγή των ελληνικών πόλεων της Μικράς Ασίας και της Κύπρου στην Περσική Αυτοκρατορία.
Μπάμπελσμπεργκ 03

Ο ΣΦ Μπάμπελσμπεργκ 03 είναι ποδοσφαιρικός σύλλογος της Γερμανίας. Ιδρύθηκε το 1903 και έδρα της είναι η ομώνυμη συνοικία του Πότσνταμ. Αγωνίζεται από το 2013-14 στην Ρεγκιονάλλιγκα Νορντόστ, έχοντας υποβιβαστεί από την 3η Λίγκα.
Καθεδρικός Ναός της Βαρσοβίας

Ο Καθεδρικός Ναός της Βαρσοβίας είναι αφιερωμένος στον Άγιο Ιωάννη τον Βαπτιστή (πολων. Katedra sw. Jana). Είναι εκκλησία του καθολικού δόγματος και βρίσκεται στην Παλαιά Πόλη (Stare Miasto) της πολωνικής πρωτεύουσας. 

Κατά τη διάρκεια του Β' Παγκοσμίου Πολέμου, το 1945, ο καθεδρικός ναός του Αγίου Ιωάννη ήταν ένας σωρός ερειπίων και ανοικοδομήθηκε από θεμελίων με μεγάλη πιστότητα χάρη στη συλλογική προσπάθεια των Πολωνών και τις δωρεές των κατοίκων της Βαρσοβίας.
Βασίλειος Τσούμπας

Ο Βασίλειος Τσούμπας (1914 - 21 Απριλίου 1993) ήταν Έλληνας στρατιωτικός (1914- Απρίλιος 1993) και υπουργός των χουντικών κυβερνήσεων Μαρκεζίνη και Ανδρουτσόπουλου.
Ροτ-Βάις Έρφουρτ

H Ροτ-Βάις Έρφουρτ είναι ποδοσφαιρική ομάδα που βρίσκεται στην Γερμανία. Ιδρύθηκε στις 26 Ιανουαρίου 1966 και το σταδιο της είναι το Στάιγκερβαλντσταντιον με χωρητικότητα 19.000 θεατών. Αγωνίζεται στην 3η Λίγκα απο το 2008.
Στάιγκερβαλντσταντιον

Το Στάιγκερβαλντσταντιον (γερμανικά: "Steigerwaldstadion") είναι γήπεδο το οποίο βρίσκεται στην Ερφούρτη της Γερμανίας. Άνοιξε το 1931 και ανήκε στην ομάδα κρίκετ και αργότερα στην ποδοσφαιρική ομάδα Ροτ-Βάις Έρφουρτ. Έχει χωρητικότητα 19.439 θέσεων.
200px|thumb|left|Αεροφωτογραφία του γηπέδου (2007)
Κατηγορία:Στάδια ποδοσφαίρου στη Γερμανία
Εθνικό Πάρκο Κομόντο

Το Εθνικό Πάρκο Κομόντο είναι Εθνικός Δρυμός που βρίσκεται στην Ινδονησία, στα νησιά Nusa Tenggara ή αλλιώς Μικρά Σούντα. Ο Δρυμός αυτός από το 1991 έχει χαρακτηριστεί ως Μνημείο Παγκόσμιας Κληρονομιάς από την UNESCO.

Από τα πιο γνωστά είδη ζώων που κατοικούν στα νησιά, αποτελεί ο βάρανος του Κομόντο, γνωστότερος ως Δράκος του Κομόντο. Το είδος αυτό αποτελεί την μεγαλύτερη εν ζωή σαύρα του πλανήτη.

Για την προστασία του, τα νησιά Παντάρ και Ρίνκα (τα οποία είναι και τα μεγαλύτερα) ανακηρύχθηκαν ήδη από το 1938 προστατευόμενες περιοχές, ενώ το 1965 ο ίδιος χαρακτηρισμός δόθηκε και στο νησί του Κομόντο. Το Εθνικό Πάρκο του Κομόντο ιδρύθηκε το 1980 και αρχικά περιελάμβανε περίπου 75.000 εκτάρια. Το 1984 τα όρια του επεκτάθηκαν και στο νησί Φλόρες.

Σήμερα η προστατευόμενη περιοχή περιλαμβάνει εκτός από τα 4 αυτά, άλλα 25 μικρότερα νησιά, καλύπτοντας συνολικά μια έκταση 1.733 τετραγωνικών χιλιομέτρων. Στα χρόνια που πέρασαν από την έναρξη της λειτουργίας του, ο σκοπός του πάρκου έχει αναβαθμιστεί, προσφέροντας προστασία εκτός από τους Δράκους και σε άλλα ζώα της περιοχής.
Εθνικό Πάρκο Κακαντού

Το Εθνικό Πάρκο Κακαντού(Kakadu National Park) βρίσκεται στη Βόρεια Επικράτεια της Αυστραλίας, 171 χλμ. νοτιοανατολικά της πόλης Δαρβίνου και πιο συγκεκριμένα στο εσωτερικό της Αλιγάτορ Ρίβερς περιφέρεια της Βόρειας Επικράτειας της Αυστραλίας.

Καλύπτει μια έκταση των 1.980.400 εκταρίων (δηλαδή 4.894.000 στρέμματα), επεκτείνετε περίπου 200 χιλιόμετρα από το βορρά προς το νότο και πάνω από 100 χιλιόμετρα από την ανατολή προς τη δύση.Έχει το μέγεθος της Σλοβενίας, περίπου το ένα τρίτο του μεγέθους της Τασμανίας, και σχεδόν το μισό μέγεθος της Ελβετίας.

Το Ράντζερ Ουρανίου (Ranger Uranium), ένα από τα πιο παραγωγικά ορυχεία ουρανίου στον κόσμο, βρίσκεται εντός του πάρκο.

Το πάρκο χαρακτηρίστηκε Μνημείο Παγκόσμιας Κληρονομιάς της UNESCO το 1981.
Κυβέρνηση Επαμεινώνδα Δεληγιώργη 1876

Η Κυβέρνηση Επαμεινώνδα Δεληγιώργη 1876 (Νοέμβριος – Δεκέμβριος 1876), αντικατέστησε, προσωρινά όπως αποδείχτηκε, την παραιτηθείσα κυβέρνηση Κουμουνδούρου. 
Ο βασιλιάς έδωσε την εντολή σχηματισμού κυβέρνησης στον αρχηγό της δεύτερης σε αριθμό βουλευτών παράταξης, αλλά παρόλα αυτά, στην συνεδρίαση της 27ης Νοεμβρίου ο βουλευτής Ναυπλίου, Ν. Ευθυμόπουλος, υπέβαλε πρόταση αποδοκιμασίας της κυβέρνησης. Σύμφωνα με τον βουλευτή η κυβέρνηση αυτή (παραβίαζε την αρχή) "«...την οποία σύσσωμον το έθνος ησπάσθη και την οποίαν όλοι οι αρχηγοί των πολιτικών μερίδων των διαφόρων αποχρώσεων των εν τη Βουλή ταύτη υπαρχουσών, υπεστήριξαν ευθύμως, τινες δε και εις αξίωμα ανεβίβασαν την αρχήν, ότι αι κοινοβουλευτικαί Κυβερνήσεις πρέπει να απορρέωσιν εκ της πλειοψηφίας της Βουλής.»" Η πρόταση αποδοκιμασίας που υπέβαλλε ο ίδιος βουλευτής υπερψηφίστηκε με 85 ψήφους σε σύνολο 143 βουλευτών, και έτσι η κυβέρνηση παραιτήθηκε .
Γιώργος Πατούλης

Ο Γιώργος Πατούλης (Αθήνα, 14 Μαΐου 1961), είναι Έλληνας πολιτικός που διατελεί περιφερειάρχης Αττικής από το 2019, πρόεδρος του Ιατρικού Συλλόγου Αθηνών, τέως πρόεδρος της Κεντρικής Ένωσης Δήμων Ελλάδας και τέως Δήμαρχος Αμαρουσίου. 

Γεννήθηκε στην Αθήνα και έλκει την καταγωγή του από την Κρήτη, τόσο από τη μεριά του πατέρα του που ήταν από το Καβούσι Ρεθύμνου, όσο και από την πλευρά της μητέρας του που είναι από τα Χανιά. 

Είναι νυμφευμένος με την καθηγήτρια φιλολογίας, Μαρίνα Σταυράκη, η οποία εργάζεται στην μέση εκπαίδευση και έχουν έναν γιο, τον Αλέξανδρο.
Ομολογία της Αυγούστας

thumb|Βιτρώ από μια Γερμανική εκκλησία, με θέμα την Ομολογία της Αυγούστας
Η Ομολογία της Αυγούστας (λατ.: "Confessio Augustana"), είναι η κύρια ομολογία πίστεως των Λουθηρανικών εκκλησιών και ένα από τα πιο σημαντικά κείμενα της Λουθηρανικής μεταρρύθμισης. Η Ομολογία της Αυγούστας ή Άουγκσμπουργκ, γράφτηκε στα γερμανικά και λατινικά, και παρουσιάστηκε από έναν αριθμό Γερμανών ηγεμόνων στη Δίαιτα της Αυγούστας, στις 25 Ιουνίου 1530. Ο αυτοκράτορας Κάρολος Ε' της Αγίας Ρωμαϊκής Αυτοκρατορίας, είχε καλέσει τους πρίγκιπες και τις ελεύθερες περιοχές της Γερμανίας που είχαν προσχωρήσει στο Λουθηρανικό κίνημα, να εξηγήσουν τις θρησκευτικές πεποιθήσεις τους, σε μια προσπάθεια να αποκαταστήσει τη θρησκευτική και πολιτική ενότητα μέσα στην Αγία Ρωμαϊκή Αυτοκρατορία. Είναι το τέταρτο κείμενο που περιέχεται στο Βιβλίο της Ομόνοιας.
Κασουβική γλώσσα

240px|thumb|Περιοχές όπου ομιλείται η κασουβική γλώσσα
240px|thumb|Πινακίδα εισόδου στο πόβιατ Πούτσκι στα πολωνικά και κασουβικά
Η Κασουβική γλώσσα (κασουβικά: "kaszëbsczi jãzëk", "pòmòrsczi jãzëk", "kaszëbskò-słowińskô mòwa" πολωνικά: "język kaszubski") ανήκει στον δυτικό κλάδο των σλαβικών γλωσσών.

Η κασουβική εκτιμάται ότι εξελίχθηκε από την γλώσσα που μιλούσαν κάποιες φυλές των Πομερανών, οι Κασούβιοι, στην περιοχή της Πομερανίας, στην νότια ακτή της Βαλτικής μεταξύ των ποταμών Βιστούλα και Όντερ.

Στην απογραφή του 2002, 53.000 άνθρωποι στην Πολωνία δήλωσαν ότι χρησιμοποιούν κυρίως την κασουβική γλώσσα στο σπίτι. Όλοι οι ομιλητές της γλώσσας μιλούν άνετα πολωνικά. Σε μερικά σχολεία της Πολωνίας η γλώσσα διδασκαλίας είναι η κασουβική. Χρησιμοποιείται ως εναλλακτική επίσημη γλώσσα της τοπικής αυτοδιοίκησης σε τμήματα της περιφέρειας της Πομερανίας. Η γλώσσα ομιλείται επίσης και από μετανάστες στον Καναδά.

Με την πτώση του κομμουνισμού στην Πολωνία, η κατάσταση της κασουβικής γλώσσας άλλαξε δραστικά. Θεωρείται όλο και περισσότερο ως μια ξεχωριστή γλώσσα, διδάσκεται σε ορισμένα σχολεία και ακούγεται σε ραδιοφωνικές εκπομπές. Από το 2005 και μετά, η κασουβική προστατεύεται από το Πολωνικό κράτος ως μια επίσημη τοπική γλώσσα. Είναι η μόνη γλώσσα που αναγνωρίστηκε επίσημα στην Πολωνία. Το διάταγμα που πέρασε η Πολωνική κυβέρνηση το 2005 προβλέπει τη χρήση της γλώσσας σε επίσημα κείμενα σε περίπου 10 δήμους, όπου τουλάχιστον το 20% του πληθυσμού την μιλάει.
Φερδινάνδος Α΄ της Αυστρίας

thumb|220px|Φερδινάνδος Α΄ της Αυστρίας
thumb|220px|Φερδινάνδος Α΄ της Αυστρίας

Ο Φερδινάνδος Α΄ της Αυστρίας (19 Απριλίου 1793 – 29 Ιουνίου 1875) από τον Οίκο των Αψβούργων-Λωρραίνης ήταν αυτοκράτορας της Αυστρίας, Πρόεδρος της Γερμανικής Συνομοσπονδίας, βασιλιάς της Ουγγαρίας, της Κροατίας και της Βοημίας (ως Φερδινάνδος Ε΄), μέχρι την παραίτησή του μετά τις επαναστάσεις του 1848. 

Νυμφεύτηκε τη Μαρία Άννα της Σαβοΐας, το έκτο παιδί του Βίκτωρος Εμμανουήλ Α΄ της Σαρδηνίας. Ο Φερδινάνδος ήταν ανίκανος να κυβερνήσει την αυτοκρατορία του, λόγω της διανοητικής ανεπάρκειάς του.

Παραιτήθηκε στις 2 Δεκεμβρίου, 1848. Τον διαδέχθηκε ο ανιψιός του, ο Φραγκίσκος Ιωσήφ. Μετά την παραίτησή του, έζησε στο Κάστρο της Πράγας, μέχρι το τέλος του το 1875.
NUTS

Η κοινή ονοματολογία των εδαφικών στατιστικών μονάδων (γαλλικά: "Nomenclature des Unités Territoriales Statistiques", αγγλικά: "Nomenclature of Territorial Units for Statistics") είναι κωδικοί είναι γεωκωδική τυποποίηση για την αναφορά των υποδιαιρέσεων των χωρών, που χρησιμοποιεί η Ευρωπαϊκή Ένωση για στατιστικούς λόγους.

Η κωδικοποίηση NUTS χρησιμοποιείται από το 1988 στο Ευρωπαϊκό Δίκαιο αλλά μόλις το 2003 άρχισε να εμφανίζεται στα κείμενα του Ευρωπαϊκού Κοινοβουλίου.
Μικόλα Αζάροβ

Ο Μικόλα Αζάροβ (Mykola Yanovych Azarov, ουκρανικά: Микола Янович Азаров, "Mykola Yanovych Azarov)" γεννήθηκε ως "Nikolay Yanovich Pakhlo" (ρωσικά: Николай Янович Пахло) στις 17 Δεκεμβρίου 1947 και είναι πολιτικός από την Ουκρανία και πρωθυπουργός από τις 11 Μαρτίου 2010 ως την παραίτησή του, τον Ιανουάριο του 2014. Υπήρξε πρώτος αντιπρόεδρος και υπουργός οικονομικών από το 2002 ως το 2005 και ξανά από το 2006 ως το 2007, ενώ υπηρέτησε επίσης για δύο βραχύβιες θητείες ως υπηρεσιακός πρωθυπουργός στα τέλη του 2004 και στις αρχές του 2005. Έπειτα από τη νίκη του Βίκτορ Γιανουκόβιτς στις προεδρικές εκλογές του 2010 διαδέχθηκε τον τελευταίο στην προεδρία του Κόμματος των Περιφερειών και διορίστηκε πρωθυπουργός.
Peugeot 607

Το Peugeot 607 ήταν ένα μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από τη γαλλική αυτοκινητοβιομηχανία Peugeot, από τον Φεβρουάριο του 2000 έως τον Σεπτέμβριο του 2010. Αντικατέστησε το Peugeot 605 και αντικαταστάθηκε τον Μάρτιο του 2011, μαζί με το μικρότερο Peugeot 407, από το Peugeot 508. Συνολικά κατασκευάστηκαν 896.400 αντίτυπα σειράς 407, αριθμός κατά πολύ μικρότερος από τα 1.667.944 αντίτυπα του προκατόχου Peugeot 406.
Μαχαμαντού Νταντά

Ο Μαχαμαντού Νταντά (Mahamadou Danda, γενν. στις 25 Ιουλίου 1951) είναι πολιτικός του Νίγηρα, ο οποίος διορίστηκε πρωθυπουργός από το Ανώτατο Συμβούλιο για την Αποκατάσταση της Δημοκρατίας (CSRD) και κυβέρνησε από τις 23 Φεβρουαρίου 2010 ως τις 7 Απριλίου 2011.
Δυσουρία

Δυσουρία σημαίνει η δυσκολία στην έξοδο των ούρων από την ουροδόχο κύστη. Μπορεί να εμφανίζεται στην αρχή της ούρησης, με τη μορφή της καθυστερημένης έναρξης ή στη διάρκεια της ούρησης, με τη μορφή των συχνών διακοπών της εξόδου των ούρων ( διακοπτόμενη ή διακεκομένη ούρηση). Όλα αυτά συμβάλλουν στη παράταση της διάρκειας της ούρησης .Η παρατεταμένη ούρηση αποτελεί την τρίτη εικόνα με την οποία μπορεί να εμφανισθεί η δυσουρία.
Εμανουέλ Ναντινγκάρ

Ο Εμανουέλ Ναντινγκάρ (Emmanuel Nadingar, 1951-) είναι πολιτικός του Τσαντ. Χρημάτισε πρωθυπουργός της αφρικανικής χώρας από τις 5 Μαρτίου 2010 ως τις 21 Ιανουαρίου 2013.
Τζουζέπε Αρτσιμπόλντο

Ο Τζουζέπε Αρτσιμπόλντο ή Αρτσιμπόλντι ("Giuseppe Arcimboldo" ή "Arcimboldi", 5 Απριλίου 1526 - 11 Ιουλίου 1593) ήταν Ιταλός ζωγράφος περισσότερο γνωστός για τη δημιουργία φανταστικών πορτραίτων αποτελούμενων εξ ολοκλήρου από αντικείμενα όπως φρούτα, λαχανικά, λουλούδια, ψάρια και βιβλία.
Μιλτιάδης Μαλακάσης

Ο Μιλτιάδης Μαλακάσης (1869 – 27 Ιανουαρίου 1943) υπήρξε ένας από τους σημαντικότερους ποιητές του νεοελληνικού λυρισμού. Ασχολήθηκε επίσης με τη μετάφραση και την πεζογραφία. Από το 1937 ως το 1939 ήταν πρόεδρος της Εταιρίας Ελλήνων Λογοτεχνών.
Μεσιέ 107

Το Μεσιέ 107 από το [[Διαστημικό Τηλεσκόπιο Χαμπλ|ΔΤΧ]].

Το Μεσιέ 107 (γνωστό και ως "Μ107" και "NGC 6171") είναι ένα σφαιρωτό σμήνος σε απόσταση 20.900 ετών φωτός στον αστερισμό του Οφιούχος. Ανακαλύφθηκε από τον Πιέρ Μεσαίν το 1782, αλλά ο Σαρλ Μεσιέ δεν το συμπεριέλαβε στον κατάλογό του, αν και το είχε σκοπό. Αυτό έγινε το 1947 από την Helen Sawyer Hogg, όταν πρόσθεσε στον κατάλογο τα αντικείμενα Μεσιέ 105, Μεσιέ 106 και Μεσιέ 107.

Η διάμετρος του Μεσιέ 107 υπολογίζεται ότι είναι 80 έτη φωτός, με φαινόμενη διάμετρο 13'. Έχουν εντοπιστεί στο σμήνος 25 μεταβλητοί αστέρες.
Οικία Αγγελικής Χατζημιχάλη

Η Οικία Αγγελικής Χατζημιχάλη, όπου έζησε, εργάστηκε και πέθανε η Ελληνίδα λαογράφος Αγγελική Χατζημιχάλη (1895 - 1965), βρίσκεται στο δρόμο που φέρει τιμητικά το όνομά της, την Οδό Χατζημιχάλη αριθ. 6 στη συνοικία της Πλάκας στην Αθήνα.
Dedicated Short Range Communication

<br>

Το σύστημα Dedicated Short Range Communication (DSRC) στη Βόρεια Αμερική, εξυπηρετεί επικοινωνίες μικρής ή μέτριας απόστασης και υποστηρίζει την δημόσια ασφάλεια και τις ιδιωτικές ενέργειες. Αυτό σημαίνει ότι είναι ένα συμπλήρωμα των κυψελωτών επικοινωνιών που εφοδιάζει πολύ μεγάλα δεδομένα, τα οποία μεταφέρονται με λεπτομέρειες που συντομεύουν την επικοινωνιακή σύνδεση και απομονώνουν σχετικά μικρές περιφερειακές επικοινωνίας που είναι σημαντικές.

Ένα είδωλο από 75 MHz πλάτος σε 5,9 GHz, ήταν η νέα μεταβίβαση της FCC στο DSRC. Αυτό το νέο είδωλο επιτρέπει στα κράτη εφαρμογής του (ΗΠΑ, Καναδάς και Μεξικό) να αναπτύξουν μία νέας γενιάς επικοινωνία, τόσο ανάμεσα σε δρόμο – μέσο μεταφοράς, όσο και ανάμεσα σε μέσο μεταφοράς – μέσο μεταφοράς, ώστε να βοηθήσει μία ολόκληρη τάξη εφαρμογών επικοινωνίας να υποστηρίξει και μελλοντικά συστήματα μεταφοράς και ανάγκες.
Μαντοφασματώδη

Τα Μαντοφασματώδη (Mantophasmatodea) αποτελούν μια τάξη εντόμων. Δεν έχουν πτέρυγες, αλλά κατατάσσονται στα νεόπτερα. Η τάξη είναι ή πιο μικρή τάξη εντόμων και καθορίστηκε μόνο το 2002. Περιλαμβάνει παγκοσμίως μόνο 12 είδη, τα οποία κατατάσσονται σε 9 γένη και 3 οικογένειες. Μοιάζουν λίγο με άπτερη ακρίδα. Το όνομα είναι σύνθεση των ονομάτων για της τάξεις Μαντώδη και Φασματώδη. Στην Ευρώπη δεν υπάρχει εκπρόσωπος της τάξης. Τα είδη δεν έχουν οικονομική σημασία για τον άνθρωπο.
Σούπερ Καπ Ρωσίας

Το Σούπερ Καπ Ρωσίας (ρωσικά: Супер Кубок Россий) δημιουργήθηκε το 2003 (ίσως μετά το Λίγκ Καπ Ρωσίας) από την Ρωσική Ποδοσφαιρική Ένωση (РФС). Σε κάθε τελικό έπαιζαν ο νικητής του Πρωταθλήματος ποδοσφαίρου Ρωσίας της προηγούμενης χρονίας (το ρωσικό πρωτάθλημα παίζεται κάθε χρόνο από μέσα Μάρτη μέχρι τέλη Νοεμβρίου) και ο νικητής του Κυπέλλου Ρωσίας της προηγούμενης σεζόν.
Διαδημοτικό Κέντρο Περίθαλψης Αδέσποτων Ζώων

Το Διαδημοτικό Κέντρο Περίθαλψης Αδέσποτων Ζώων (ΔΙ.ΚΕ.Π.Α.Ζ.) λειτουργεί από 2003 και είναι το πρώτο διαδημοτικό κέντρο αυτού του είδους στην Ελλάδα. Λειτουργεί υπό ευθύνη του Περιβαλλοντικού Συνδέσμου Δήμων Αθήνας - Πειραιά (ΠΕ.ΣΥ.Δ.Α.Π.) που είναι μη κερδοσκοπικός οργανισμός τοπικής αυτοδιοίκησης Νομικού Προσώπου Δημοσίου Δικαίου.

Δημιουργήθηκε από τον σύνδεσμο των δήμων της πόλης του Πειραιά εντάσσοντας και τους αθηναϊκούς δήμους Μοσχάτου, Χαϊδαρίου, Ιλίου και Αγίας Βαρβάρας.

Αργότερα εντάχθηκαν και οι δήμοι Αγίων Ανάργυρων, Αιγάλεω, Αμπελακίων, Αχαρνών, Ζεφύριου, Μελισσίων, Νέας Σμύρνης, Δήμος Νέας Φιλαδέλφειας, Περιστερίου, Πετρουπόλεως, Σαλαμίνος και Ταύρου.

Το κέντρο διαθέτει έκταση πέντε στρεμμάτων στον Πειραιά στο Σχιστό Περάματος με τον κατάλληλο κτηνιατρικό εξοπλισμό με ειδικά οχήματα περισυλλογής καθώς και ηλεκτρονικό σύστημα παρακολούθησης των ζώων ενώ διαθέτει και αποτεφρωτήρα ζώων.
Λιγκ Καπ Ρωσίας

Το Λιγκ Καπ Ρωσίας (ρωσικά: Кубок Премьер-Лиги) ήταν ποδοσφαιρική διοργάνωση που διεξήχθη από τη Ρωσική ποδοσφαιρική Πρέμιερ-Λίγκα (РФПЛ) μόνο μία χρονιά, το 2003, στα πλαίσια του πρωταθλήματος ποδοσφαίρου της Ρωσίας. Συμμετείχαν συνολικά 16 ομάδες. Οι αγώνες ήταν διπλοί. Η κατάκτηση του τίτλου δε συνοδευόταν από έπαθλο ούτε έξοδο στην Ευρώπη. Ο μοναδικός τελικός ήταν μεταξύ Ζενίτ Αγίας Πετρούπολης και Τσερνομόρετς Νοβορωσίσκ, με σκορ 5-2 υπέρ της Ζενίτ.
Υπάτη

Η Υπάτη είναι κωμόπολη του διευρυμένου Δήμου Λαμιέων στον Νομό Φθιώτιδας, ενώ απετέλεσε έδρα του τέως ομώνυμου δήμου από το 1999 έως τα τέλη του 2010. Κατά την απογραφή του 2011 είχε πληθυσμό 496 κατοίκους. Βρίσκεται 22 χιλιόμετρα δυτικά της Λαμίας, στις βόρειες πλαγιές του όρους Οίτη.

Στον Μεσαίωνα αναφερόταν ως Νέαι Πάτραι. Από το 1268 ήταν πρωτεύουσα της αυτόνομης ηγεμονίας της Θεσσαλίας και, μεταξύ των ετών 1318 και 1390, ήταν έδρα του σταυροφορικού Δουκάτου Νέων Πατρών.

Αργότερα αναφερόταν ως Πατρατζίκι, όνομα που καταγράφεται και σε πρακτικά των ετών της Επανάστασης του 1821, όπως για παράδειγμα στα Πρακτικά της Συνέλευσης των Σαλώνων, ως τόπος προέλευσης του Γεωργίου Αινιάν.

Η Υπάτη φιλοξενεί, μεταξύ άλλων, το Βυζαντινό Μουσείο Φθιώτιδας και το Κακογιάννειο Αστεροσχολείο Υπάτης. Ενδιαφέρον παρουσιάζει ο ναός της Αγίας Σοφίας, ο οποίος έχει κτιστεί στη θέση παλαιότερου ναού αναγόμενου στην παλαιοχριστιανική περίοδο. Στο σημερινό ναό, ο οποίος γειτνίαζε με Βαπτιστήριο του 5ου αιώνα στη νότια πλευρά του, διακρίνονται σπαράγματα του πρώτου συγκροτήματος. Ενδιαφέρων είναι και ο ναός του Αγίου Νικολάου, επίσης κτισμένος στη θέση παλαιοχριστιανικής βασιλικής του 4ου έως 6ου αιώνα. Σημαντικό είναι το Κάστρο της Υπάτης, κτισμένο σε λόφο επάνω από τον οικισμό, στο οποίο πραγματοποιούνται εργασίες αναστήλωσης και στερέωση. Το Κάστρο ανοικοδομήθηκε ή ενισχύθηκε σε διάφορες φάσεις από Έλληνες, καθώς και Φράγκους και Καταλανούς κατακτητές.
Εκστρατεία του Μοριά

Εκστρατεία του Μοριά (γαλλικά: "Expédition de Morée") ονομάζεται η αποστολή Γαλλικού εκστρατευτικού σώματος στην Πελοπόννησο, μεταξύ των ετών 1828 και 1833, κατά τη διάρκεια της Ελληνικής Επανάστασης του 1821, με σκοπό να απελευθερωθεί η περιοχή από τις τουρκικές-αιγυπτιακές κατοχικές δυνάμεις. Συνοδεύτηκε επίσης από μια επιστημονική εκστρατεία με εντολή της Γαλλικής Ακαδημίας. 

Μέτα την Έξοδο του Μεσολογγίου τον Απρίλιο του 1826, οι Ευρωπαϊκές δυνάμεις είχαν αποφασίσει να παρέμβουν υπέρ της επαναστατικής Ελλάδας. Η παρέμβαση είχε σαν σκοπό την υλοποίηση της εφαρμογής της Συνθήκης του Λονδίνου του 1827, σύμφωνα με την οποία οι Έλληνες θα μπορούσαν να έχουν κράτος. Σκοπός ήταν συνεπώς η απομάκρυνση των αιγυπτιακών στρατευμάτων του Ιμπραήμ Πασά από την Πελοπόννησο. Η παρέμβαση ξεκίνησε με την αποστολή ενός γαλλο-ρωσικού-βρετανικού συμμαχικού στόλου, ο οποίος κέρδισε τη Ναυμαχία του Ναυαρίνου τον Οκτώβριο του 1827, καταστρέφοντας ολόκληρο τον τουρκο-αιγυπτιακό στόλο. Τον Αύγουστο του 1828, μια γαλλική εκστρατευτική δύναμη 15.000 ανδρών υπό την αρχηγία του Στρατηγού Νικολάου-Ιωσήφ Μαιζώνος ("Nicolas-Joseph Maison") αποβιβάστηκε στα νοτιοδυτικά της Πελοποννήσου. Κατά τη διάρκεια του Οκτωβρίου, οι στρατιώτες έλαβαν τον έλεγχο των κύριων οχυρών που εξακολουθούσαν να κατέχουν τα τουρκικά στρατεύματα. Αν και τα περισσότερα στρατεύματα επέστρεψαν στη Γαλλία μετά από 8 μήνες, στις αρχές του 1829, η γαλλική παρουσία συνεχίστηκε μέχρι το 1833. Ωστόσο, ο γαλλικός στρατός υπέστη πολλές ανθρώπινες απώλειες, περίπου 1.500 νεκροί, κυρίως λόγω πυρετού και δυσεντερίας.

Όπως και στην Εκστρατεία της Αιγύπτου του Ναπολέοντα Βοναπάρτη, όπου μια επιτροπή Επιστημών και Τεχνών συνόδευε τη στρατιωτική εκστρατεία, στην Πελοπόννησο μια επιστημονική επιτροπή, η «Επιστημονική Αποστολή του Μοριά» ("Mission Scientifique de Morée") επίσης συνόδευε τα στρατεύματα. Μέρος της αποστολής ήταν 19 επιστήμονες, οι οποίοι εκπροσώπησαν διάφορες ειδικότητες, φυσική ιστορία, αρχαιολογία και αρχιτεκτονική-γλυπτική, με επικεφαλής τον φυσιοδίφη και γεωγράφο Ζαν-Μπατίστ Μπορύ ντε Σεν-Βενσάν ("Jean-Baptiste Bory de Saint-Vincent"). Αποβιβάστηκαν στην Πελοπόννησο τον Μάρτιο του 1829 και παρέμειναν εκεί για 9 μήνες για τους περισσότερους. Το έργο τους αποδείχθηκε ιδιαίτερα κρίσιμο για την τρέχουσα ανάπτυξη του νέου Ελληνικού Κράτους και, γενικότερα, σηματοδότησε ένα σημαντικό ορόσημο στην ιστορία της σύγχρονης αρχαιολογίας, της χαρτογραφίας και των φυσικών επιστημών, καθώς και στη μελέτη της Ελλάδας.
Σούπερ Καπ ΕΣΣΔ

Το Σούπερ Καπ ΕΣΣΔ ήταν ποδοσφαιρική διοργάνωση που διεξάχθηκε από το 1977 μέχρι το 1988 στην ΕΣΣΔ. Ο τελικός διεξαγόταν μεταξύ του νικητή του Πρωταθλήματος ΕΣΣΔ και του Κυπέλλου ΕΣΣΔ.

Το 1987, ο τελικός μεταξύ της τότε πρωταθλήτριας, Σπαρτάκ Μόσχας και της τότε κυπελλούχου ΦΚ Ντιναμό Κιέβου που έπρεπε να διεξαχθεί στο Κισινάου της Μολδαβίας δεν πραγματοποιήθηκε εξαιτίας της ανεπάρκειας των εγκαταστάσεων της πόλης. Ο τελευταίος τελικός έγινε στο Σότσι (Ρωσία) το 1988 με 1.500 θεατές.
Simula

Η Simula είναι μια αντικειμενοστραφής γλώσσα προγραμματισμού που σχεδιάστηκε στο Κέντρο Υπολογιστών της Νορβηγίας, στο Όσλο, στα μέσα της δεκαετίας του 1960, από τον Ole-Johan Dahl, τον Bjørn Myhrhaug, και τον Kristen Nygaard.

Συντακτικά αποτελεί υπερσύνολο της Algol 60 και, όπως υποδηλώνει το όνομα της, αρχικά σχεδιάστηκε για την προσομοίωση διακριτών συμβάντων. 

Αποτέλεσε την πρώτη γλώσσα προγραμματισμού που είχε αντικείμενα, κλάσεις, υποκλάσεις, εικονικές μεθόδους, συρρουτίνες, και προσομοίωση διακριτών συμβάντων ενώ χρησιμοποιούσε συλλογή απορριμμάτων. Για αυτούς τους λόγους, θεωρείται η πρώτη αντικειμενοστραφής γλώσσα προγραμματισμού.